নোয়াখালী জেনারেল হাসপাতালের শিশু ওয়ার্ডের ছাদের প্লাস্টার খসে সাত শিশুসহ দশজন আহত হয়েছেন। আজ বুধবার, সকাল সাড়ে ছয়টার দিকে এ ঘটনা ঘটে। এ ঘটনার পর শিশু ওয়ার্ড থেকে রোগীদের সরিয়ে নেয়া হয়েছে।
এ দুর্ঘটনার পর বেলা ১২টার মধ্যে শিশু বিভাগ খালি করার নির্দেশ দিয়েছে জেলা প্রশাসন।
নোয়াখালী জেনারেল হাসপাতালের আবাসিক চিকিৎসক ডাক্তার সৈয়দ মহি উদ্দিন আবদুল আজিম জানান, হঠাৎই হাসপাতালের পুরনো ভবনের শিশু ওয়ার্ডের ছাদের প্লাস্টার খসে পড়ে। এতে ভর্তি থাকা সাত শিশু আহত হয়। এ সময়, শিশুদের সাথে থাকা তিন অভিভাবকও আহত হন। আহত শিশুদের মধ্যে দুই শিশুর অবস্থা আশঙ্কাজনক।
২০১৫ সালে গণপূর্ত বিভাগ ভবনটিকে ঝুঁকিপূর্ণ ঘোষণা করার পরেও এখানে কার্যক্রম চালিয়ে যাচ্ছে হাসপাতাল কর্তৃপক্ষ।
এর আগে, ২০১৮ সালে নোয়াখালী জেনারেল হাসপাতালের পুরনো ভবনের দ্বিতীয় তলার একটি ওয়ার্ডের ছাদ ধসে দুই নার্স আহত হন। হাসপাতালটির পুরনো তিনটি ভবনই ঝুঁকিপূর্ণ। কিন্তু তারপরও হাসপাতালের স্থান সংকুলান না হওয়ায় ঝুঁকিপূর্ণ ভবনগুলোতেই চিকিৎসা সেবা দেয়া হচ্ছিলো।
ভুল চিকিৎসায় প্রসূতির মৃত্যু; পরিচালক ও ডাক্তার গ্রেপ্তার
19 Jun, 2019 08:59 PM
ভুল চিকিৎসায় এক প্রসূতির মৃত্যুর ঘটনায় চাঁপাইনবাবগঞ্জের গোমস্তাপুরের একটি বেসরকারি ক্লিনিকের পরিচালক ও ডাক্তারকে গ্রেপ্তার করেছে পুলিশ। সকালে গোমস্তপুর থানার পি...
গৃহবধূর সহায়তায় ৫ম শ্রেণীর ছাত্রীকে ধর্ষণ
19 Jun, 2019 08:53 PM
আশুলিয়ায় প্রতিবেশী এক গৃহবধূর সহায়তায় ধর্ষণের শিকার হয়েছে ৫ম শ্রেণীর স্কুল ছাত্রী। এ ঘটনায় অভিযুক্ত গৃহবধূ রাবেয়া বেগমকে আটক করলেও ধর্ষক পলাতক রয়েছে।বুধবার দুপু...